Доклад за извършена дейност на читалище

„Светлина 1952“ с. Малко село за периода 2023г.

Читалището в малките населени места са единствените културни институции и е необходимо, да бъдат приоритет на общината с цел задоволяване културните и духовни потребности на населението.

Основна за читалище и с днешна дата си остава библиотечно информационната дейност. Читалищната библиотека, винаги е била един от приоритетите на читалищното ръководство. Библиотеката, като част от читалищната структура, организира и реализира много и разнообразни културно - масови мероприятия. Читалището ни е живата връзка на населението и подрастващите с нематериалното културно наследство.

В съвременните условия то продължава да осъществява активен диалог, да участва в процеса на издирването на характерните за нашето населено място обичаи, песни, танци, занаяти, да насърчава предаването им към следващите поколения. С многообразието на традициите се осъществява живата връзка на поколения и родове с миналото и естествен мост към бъдещето. Чрез самодейните и художествено - творчески групи и състави читалището спомага за запазването на това наследство. Богат е културния календар на читалището ни. Много празници, които организираме по местния, общинския и националния културен календар.

Тръгваме от Йордановден, Бабинден, Първи март, Празника на жената. Не можем и тази година да не отбележим съвместната дейност на читалището с училището. Библиотеката се помещава в една от помещенията на училището. И това дава възможност на малките да участват и поднасят изненадващи програми при различни чествания и празници. Целите които си поставихме се изразява в запазването на идентичността на читалището като институция и жизненост чрез обогатяване на социалната и образователна дейност и осигуряване на достъп до глобалното информационно пространство чрез интернет комуникации и компютърни услуги. За радост миналата година се сдобихме със компютър за да имаме достъп до новостите на социалните мрежи. Както всички библиотеки и нашето се нуждае от ремонтни дейности. Крещяща е необходимостта за смяната на прозорци.

За да задържим читателския интерес и повишиш броя на читателите е нужно постоянно да обновяваме книжния фонд за най - малките. Отоплението на сградата се извършва с твърдо гориво, които ги придобиваме сами. Тази година отчетени бяха мероприятия по празничния календар на читалището.

**Месец Януари:**

- По случай рождението на Христо Ботев – четене на произведения за Ботев.

- Бабинден - По случай деня на бабата - поздрав и почерпка.

- Образователна програма : Родинознание и околен свят

**Месец Февруари:**

- Трифон Зарезан и Свети Валентин организиране на забава с младите

- Отбелязване на Обесването на Васил Левски - подготвяне на табло.

**Месец Март:**

- Състезание между децата от детската градина за най – оригинална мартеница.

- Национален празник на Република България - изготвяне на табло.

- Празнично честване на 8-ми март.

- Организиране на поход по случай - Първа Пролет.

- Лазаровден

**Месец Април:**

- „Ден на хумора и шегата“ – задаване на гатанки между малките

- Международен ден на – Здравето.

- „Денят на книгата” – четене и беседи.

- Великден боядисване на яйца.

- Рамазан Байрам

**Месец Май:**

- Ден на труда.

- Годишнина от създаването на Читалище "Светлина - 1952" с. Малко село.

- Честване на празника - Гергьовден.

- Ден на Европа.

- Отбелязване - Денят на Библиотекаря.

- Ден на Славянската писменост и култура.

**Месец Юни:**

- Ден на детето.

- Ден на Ботев и загиналите за свободата на България.

- Ден на приятелството.

- Участие на Фестивал в град Котел.

- Курбан Байрам.

**Месец Юли:**

- По случай рождението на Апостола - Васил Левски.

- По случай рождението на Патриарха на Българската литература - Иван Вазов

**Месец Август:**

- Илинденско - Преображенското въстание.

- Почит по случай смъртта на Валери Петров

**Месец Септември:**

- Съединението на България – табло.

- Ден на грамотността.

- Световен ден на Първата Помощ.

- Независимостта на България.

- Европейска седмица на спорта – състезания между децата.

**Месец Октомври:**

- Ден на учителя.

- Световен ден на „Усмивката“.

- Димитровден.

**Месец Ноември:**

- Отбелязване на Деня на Народните будители.

- 188г. от рождението на Любен Каравелов.

- 194г. от рождението на П. Р. Славейков.

- Ден на Християнското семейство.

**Месец Декември:**

- Никулден.

- Световен ден на "Киното".

- Честване на Коледните празници и Нова година – сурвакници, изготвяне на картички, коледен базар, Посрещане на Дядо Коледа и подаръци за най-малките.

- Изпращане на старата и посрещане на Новата година.

Културата е изключително значима за обществото ни заради приоритетите в духовното развитие на ценностите, които изградиха.

Тя дава на поколенията храна за душата, необходима за личностно израстване.

с. Малко село Председател:…………………/

 Секретар:……………………../